ASW ลุยเปิด 2 โครงการใหม่ 2.5 พันลบ. รับดีมานด์ฟื้น โกยยอดขาย Q2 พุ่ง
ASW ลุยเปิด 2 โครงการใหม่แนวรถไฟฟ้า รวมมูลค่า 2.5 พันลบ. รับดีมานด์ฟื้น มั่นใจโกยยอดขาย Q2/65 พุ่ง หนุนทั้งปีเข้าเป้า 1 หมื่นลบ.
ASW ลุยเปิด 2 โครงการใหม่แนวรถไฟฟ้า รวมมูลค่า 2.5 พันลบ. รับดีมานด์ฟื้น มั่นใจโกยยอดขาย Q2/65 พุ่ง หนุนผลงานปีนี้เข้าเป้า 1 หมื่นลบ.
7 มิ.ย. 2565

นายกรมเชษฐ์  วิพันธ์พงษ์ ประธานเจ้าหน้าที่บริหาร บริษัท แอสเซทไวส์ จำกัด (มหาชน) หรือ ASW ผู้นำด้านไลฟ์สไตล์ภายใต้แนวคิด “ความสุขที่ออกแบบมาเพื่อคุณ” หรือ “We Build Happiness” เปิดเผยว่า ไตรมาส 2/2565 เดินหน้าดันยอดขายอย่างต่อเนื่อง
โดยล่าสุด ASW เดินเกมรุกเปิด 2 โครงการใหม่ รับดีมานด์คอนโดมิเนียมฟื้นตัว ได้แก่  โครงการ “Atmoz Portrait Srisaman” มูลค่าโครงการ 1,150 ล้านบาท ทำเลตรงข้ามห้างโรบินสัน ศรีสมาน ใกล้รถไฟฟ้า 2 สาย (สายสีแดงและสีชมพู ส่วนต่อขยายเมืองทอง) โดดเด่นด้วยดีไซน์สไตล์อิตาเลียนท่ามกลางบรรยากาศรีสอร์ท ราคาเริ่มต้นเพียง 1.39 ล้านบาท พร้อมมอบส่วนลดสูงสุด 250,000 บาท เปิดรอบพิเศษ Early Bird 11 มิ.ย. นี้
ส่วนอีกโครงการ ‘Atmoz Flow Minburi’ มูลค่าโครงการ 1,350 ล้านบาท บนทำเลศักยภาพใจกลางมีนบุรีใกล้แนวรถไฟฟ้าสายสีชมพู ซึ่งว่ากันว่าจะกลายเป็น “Center of Eastern CBD” แห่งใหม่ พร้อมสิ่งอำนวยความสะดวกครบและพื้นที่สีเขียว ราคาเริ่มต้นที่ 1.49 ล้านบาท พิเศษ!! ลงทะเบียนเพื่อรับส่วนลด 200,000 บาท พร้อมเปิดชมห้องตัวอย่างครั้งแรก 25 มิ.ย. นี้ ต้องบอกว่าจังหวะตลาดแนวสูงที่ฟื้นตัวและความเชื่อมั่นผู้บริโภคที่ปรับตัวดีขึ้น แบบนี้เปิดพรีเซล 2โครงการใหม่ ดันยอดขายเดือน มิ.ย. พุ่งแน่นอน
โดยก่อนหน้า นายกรมเชษฐ์ ระบุว่า บริษัทมั่นใจศักยภาพการดำเนินงานที่แข็งแกร่งขึ้นในทุกมิติ พร้อมจะก้าวกระโดดรับกับโอกาสการฟื้นตัวของตลาดอสังหาริมทรัพย์ ซึ่งในช่วงครึ่งปีหลัง ASW เตรียมเดินหน้าเปิดตัวโครงการใหม่ๆ อีกหลายโครงการ เพื่อดันยอดขายทั้งปีตามที่บริษัทตั้งไว้ 10,000 ล้านบาท โต 13% ตามเป้าหมายที่วางไว้